CELEX: 22011X0819(01)
Language: mt
Date: 2011-08-18 00:00:00
Title: Memorandum ta’ Ftehim bejn il-Kummissjoni Ewropea u l-Organizzazzjoni għas-Saħħa tal-Annimali (OIE) dwar ir-relazzjonijiet ġenerali tagħhom

19.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 241/1
            
         Memorandum ta’ Ftehim bejn il-Kummissjoni Ewropea u l-Organizzazzjoni għas-Saħħa tal-Annimali (OIE) dwar ir-relazzjonijiet ġenerali tagħhom
   2011/C 241/01
   Il-KUMMISSJONI EWROPEA, minn hawn ’il quddiem imsejħa “il-Kummissjoni”, u
   L-ORGANIZZAZZJONI DINJIJA GĦAS-SAĦĦA TAL-ANNIMALI,
   minn hawn ’il quddiem imsejħa “l-OIE”,
   DETERMINATI li
   
               —
            
            
               Ikomplu jiżviluppaw aktar il-kooperazzjoni tagħhom li ġiet stabbilita formalment fl-iskambju ta' ittri bejn il-Kummissjoni u l-OIE fl-2004 u mwessgħa matul is-snin riċenti,
            
         BILLI:
   
               —
            
            
               Il-Kummissjoni ngħatat status ta' osservatur fl-OIE,
            
         
               —
            
            
               Fl-2010 ġie konkluż, bejn il-Kummissjoni u l-OIE, qafas ta' ftehim bil-għan li jiġi addattat il-Ftehim dwar il-Kontribuzzjoni Standard u li jissimplifika n-negozjati kuntrattwali ta' ftehimiet individwali speċifiċi għall-kontribuzzjoni,
            
         
               —
            
            
               Il-Kummissjoni u l-OIE beħsiebhom ikomplu jiżviluppaw iktar il-kooperazzjoni tagħhom, u b'mod speċjali jagħrfu l-ħtieġa li jiskambjaw l-informazzjoni permezz ta' proċeduri aktar formalizzati, xi ħaġa li diġà rrikonoxxew fi skambju ta' ittri fl-2010,
            
         FTIEHMU DAN LI ĠEJ:
   
               1.
            
            
               Il-Kummissjoni tipprovdi “punt ta' kuntatt” għat-temi tekniċi u speċjalisti kollha li jolqtu lill-OIE. Dan il-punt ta' kuntatt għandu jinżamm mid-direttur tal-Kummissjoni responsabbli għas-saħħa tal-annimali u l-benesseri tagħhom.
            
         
               2.
            
            
               
                           (a)
                        
                        
                           L-OIE taqbel li tindirizza lill-Kummissjoni fuq temi tekniċi u speċjalizzati permezz tal-punt ta' kuntatt. L-OIE b'mod partikolari taqbel li tibgħat lill-punt ta' kuntatt il-komunikazzjonijiet marbuta mal-aġendi jew ir-rapporti tal-laqgħat kollha tal-esperti, il-kwestjonarji, l-avviżi tal-konferenzi jew l-istediniet għalihom. Fil-każ ta' temi tekniċi jew speċjalizzati jew ta' komunikazzjonijiet li jolqtu lill-persunal tal-Kummissjoni b'mod dirett, l-OIE taqbel li tibgħat kopja lill-punt ta' kuntatt.
                        
                     
                           (b)
                        
                        
                           Il-Kummissjoni taqbel li tindirizza lill-OIE permezz tad-Direttur Ġenerali tagħha. Il-Kummissjoni taqbel li tibgħat lid-Direttur Ġenerali tal-OIE il-komunikazzjoni marbuta mal-avviżi tal-konferenzi jew l-istediniet għalihom. Fil-każ ta' komunikazzjoni li tolqot, b'mod dirett, lil persunal ieħor tal-OIE, il-Kummissjoni taqbel li tibgħat kopja lid-Direttur Ġenerali tal-OIE. Il-Kummissjoni taqbel li temi tekniċi u speċjalizzati li jolqtu lir-Reġjun tal-Ewropa tal-OIE jiġu segwiti permezz tal-uffiċċju subreġjonali tal-OIE fi Brussell.
                        
                     
         
               3.
            
            
               
                           (a)
                        
                        
                           L-OIE taqbel li l-punt ta' kuntatt, jew rappreżentant, jipparteċipa fl-avvenimenti li ġejjin kif speċifikat hawn taħt:
                           
                                       —
                                    
                                    
                                       Sessjonijiet, laqgħat u konferenzi tal-OIE,
                                    
                                 
                                       —
                                    
                                    
                                       B'tal-inqas żewġ delegati fil-Kumitat Konsultattiv tal-Fond Dinji għas-Saħħa u l-Benesseri tal-Annimali tal-OIE, bil-patt li jiġu ssodisfati l-kundizzjonijiet finanzjarji relatati,
                                    
                                 
                                       —
                                    
                                    
                                       B'tal-inqas żewġ esperti ta' akkumpanjament fil-Kumitat Permanenti Globali tal-Qafas Globali għall-kontroll progressiv tal-Mard Transkonfinali tal-Annimali (GF-TADs);
                                    
                                 
                     
                           (b)
                        
                        
                           Il-Kummissjoni taqbel li d-Direttur Ġenerali tal-OIE, jew rappreżentant, jipparteċipa fil-Grupp Konsultattiv tal-Katina Alimentari u s-Saħħa tal-Annimali u tal-Pjanti, speċjalment fil-Kumitat Konsultattiv tas-Saħħa tal-Annimali.
                        
                     
         
               4.
            
            
               
                           (a)
                        
                        
                           Il-Kummissjoni taqbel li tippromovi l-parteċipazzjoni tal-esperti tagħha fil-konferenzi u l-laqgħat tekniċi u speċjalizzati tal-OIE, inkluża l-parteċipazzjoni tagħhom bħala esperti privati fi gruppi ad hoc u fi gruppi ta' ħidma;
                        
                     
                           (b)
                        
                        
                           L-OIE taqbel li tippromovi l-parteċipazzjoni tal-esperti tagħha fil-konferenzi u l-laqgħat, is-sessjonijiet ta' taħriġ u l-konferenzi tekniċi u speċjalisti organizzati mill-Kummissjoni.
                        
                     
         
      Magħmul duplikatament fi Brussell, it-18 ta’ Awwissu 2011.
      
         
            Għall-Kummissjoni Ewropea
         
         John DALLI
         
            Membru tal-Kummissjoni
         
      
      
         
            Għall-Organizzazzjoni Dinjija għas-Saħħa tal-Annimali
         
         Bernard VALLAT
         
            Id-Direttur Ġenerali